Ehdotus NEUVOSTON TÄYTÄNTÖÖNPANOASETUS lopullisen tasoitustullin käyttöönotosta Intiasta peräisin olevan tietynlaisen polyeteenitereftalaatin tuonnissa asetuksen (EY) N:o 597/2009 18 artiklan mukaisen toimenpiteiden voimassaolon päättymistä koskevan tarkastelun jälkeen annetun asetuksen (EU) N:o 461/2013 muuttamisesta /* COM/2014/051 final - 2014/0026 (NLE) */





PERUSTELUT 1) Ehdotuksen tausta 110 || · Ehdotuksen perustelut ja tavoitteet Tämä ehdotus koskee muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11. kesäkuuta 2009 annetun neuvoston asetuksen (EY) N:o 597/2009[1], jäljempänä ’perusasetus’, soveltamista muun muassa Intiasta peräisin olevan tietynlaisen polyeteenitereftalaatin (PET) tuontia koskevassa menettelyssä. · Yleinen tausta Ehdotus perustuu perusasetuksen soveltamiseen ja koskee komission aiemmin hyväksymien (päätös 2000/745/EY[2], sellaisena kuin se on muutettuna päätöksellä 2005/697/EY[3] ja komission päätöksellä 2013/223/EU[4]) kolmen hintasitoumuksen peruuttamista edellä tarkoitetun tukien vastaisen menettelyn yhteydessä. 139 || · Voimassa olevat aiemmat säännökset Neuvosto otti asetuksella (EU) N:o 461/2013[5] käyttöön lopullisen tasoitustullin Intiasta peräisin olevan tietynlaisen polyeteenitereftalaatin tuonnissa. Komissio hyväksyi päätöksellä 2007/745/EY, sellaisena kuin se on muutettuna päätöksellä 2005/697/EY ja komission päätöksellä 2013/223/EU, kolme hintasitoumusta intialaisilta yrityksiltä. 141 || · Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. 2) Kuulemiset ja vaikutusten arviointi || · Intressitahojen kuuleminen 219 || Menettelyn osapuolilla on ollut mahdollisuus esittää huomautuksia perusasetuksen 13 artiklan 9 kohdan mukaisesti. || · Asiantuntijatiedon käyttö 229 || Ulkopuolisia asiantuntijoita ei tarvittu. 230 || · Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta se sisältää tyhjentävän luettelon arvioitavista edellytyksistä. 3) Ehdotuksen oikeudellinen sisältö 305 || · Ehdotetun toimen lyhyt kuvaus Komissio päätti peruuttaa kolme hintasitoumusta olosuhteiden muutoksen johdosta, joka tapahtui niiden täytäntöönpanon aikana. Yhden viejän kohdalla peruuttaminen johtuu myös sitoumuksen raportointivelvoitteiden toistuvasta rikkomisesta. Näin ollen taustalla vaikuttavaa neuvoston asetusta lopullisen tasoitustullin käyttöönotosta olisi muutettava vastaavasti. Tästä syystä ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä. 310 || · Oikeusperusta Neuvoston asetus (EY) N:o 597/2009, annettu 11. kesäkuuta 2009, muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta. 329 || · Toissijaisuusperiaate Ehdotus kuuluu unionin yksinomaiseen toimivaltaan. Toissijaisuusperiaatetta ei sen vuoksi sovelleta. || · Suhteellisuusperiaate Ehdotus on suhteellisuusperiaatteen mukainen seuraavista syistä: 331 || Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. 332 || Vaatimusta, jonka mukaan unionille, kansallisille hallituksille, alue- ja paikallisviranomaisille, talouden toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja sen olisi oltava suhteessa tavoitteeseen, ei sovelleta. || · Sääntelytavan valinta 341 || Ehdotettu sääntelytapa: asetus. 342 || Muut sääntelytavat eivät soveltuisi seuraavasta syystä: Edellä mainitussa perusasetuksessa ei säädetä muista vaihtoehdoista. 4) Talousarviovaikutukset 409 || Ehdotuksella ei ole vaikutuksia unionin talousarvioon. 2014/0026 (NLE) Ehdotus NEUVOSTON TÄYTÄNTÖÖNPANOASETUS lopullisen tasoitustullin käyttöönotosta Intiasta peräisin olevan tietynlaisen polyeteenitereftalaatin tuonnissa asetuksen (EY) N:o 597/2009 18 artiklan mukaisen toimenpiteiden voimassaolon päättymistä koskevan tarkastelun jälkeen annetun asetuksen (EU) N:o 461/2013 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetun neuvoston asetuksen (EY) N:o 597/2009[6], jäljempänä ’perusasetus’, ja erityisesti sen 13 artiklan, ottaa huomioon ehdotuksen, jonka Euroopan komissio on tehnyt neuvoa-antavaa komiteaa kuultuaan, sekä katsoo seuraavaa: A. AIKAISEMPI MENETTELY (1) Intiasta peräisin olevan polyeteenitereftalaatin, jäljempänä ’PET’, tuonnissa sovellettavat tasoitustoimenpiteet ovat olleet voimassa vuodesta 2000[7]. Näiden toimenpiteiden voimassaoloa on viimeksi jatkettu neuvoston täytäntöönpanoasetuksella (EU) No 461/2013[8] toimenpiteiden voimassaolon päättymistä koskevan tarkastelun jälkeen. (2) Intiasta peräisin olevan PET:n tuonnissa sovellettavat polkumyyntitoimenpiteet ovat olleet voimassa vuodesta 2000[9]. Näiden toimenpiteiden voimassaoloa on viimeksi jatkettu neuvoston asetuksella (EY) N:o 192/2007[10] toimenpiteiden voimassaolon päättymistä koskevan tarkastelun jälkeen. Komissio pani 24 päivänä helmikuuta 2012 vireille seuraavan toimenpiteiden voimassaolon päättymistä koskevan tarkastelun. Neuvosto hylkäsi täytäntöönpanopäätöksellä 2013/226/EU[11] komission ehdotuksen neuvoston täytäntöönpanoasetukseksi, jolla olisi pidetty voimassa muun muassa Intiasta peräisin olevan PET:n tuonnissa sovellettava polkumyyntitulli, ja näin ollen polkumyyntitoimenpiteiden voimassaolo päättyi. (3) Vuonna 2000 komissio hyväksyi päätöksellä 2000/745/EY[12] hintasitoumukset, jäljempänä ’sitoumukset’, joita tarjosivat sekä polkumyynnin että tukien vastaisten menettelyjen yhteydessä muun muassa seuraavat intialaiset yritykset: Pearl Engineering Polymers Limited, jäljempänä ’Pearl’, ja Reliance Industries Limited, jäljempänä ’Reliance’. Vuonna 2005 komissio hyväksyi päätöksen 2000/745/EY muuttamista koskevalla päätöksellä 2005/697/EY[13] sitoumuksen intialaiselta yritykseltä South Asean Petrochem Limited, joka muutti fuusion tuloksena nimensä muotoon Dhunseri Petrochem & Tea Limited, jäljempänä ’Dhunseri’[14]. B. SITOUMUSTEN PERUUTTAMINEN JA ASETUKSEN (EU) N:o 461/2013 MUUTTAMINEN (4) Päätöksellä XX[15] komissio peruutti hyväksynnän sitoumuksilta, joiden tarjoajina olivat intialaiset yritykset Dhunseri, Reliance ja Pearl. Tämän vuoksi asetuksen (EU) N:o 461/2013 1 artiklan 4 kohta ja 2 artikla sekä kyseisen asetuksen liite olisi kumottava. Näin ollen asetuksen (EU) N:o 461/2013 1 artiklan 2 kohdassa käyttöön otettuja lopullisia tasoitustulleja olisi sovellettava yritysten Dhunseri, Reliance ja Pearl tuottaman PET:n tuonnissa (TARIC-lisäkoodi A585 Dhunserin osalta, TARIC-lisäkoodi A181 Reliancen osalta ja TARIC-lisäkoodi A182 Pearlin osalta). ON HYVÄKSYNYT TÄMÄN ASETUKSEN: 1 artikla 1. Kumotaan asetuksen (EU) N:o 461/2013 1 artiklan 4 kohta ja 2 artikla sekä kyseisen asetuksen liite. 2. Numeroidaan uudelleen asetuksen (EU) N:o 461/2013 1 artiklan 5 kohta 1 artiklan 4 kohdaksi. 3. Numeroidaan uudelleen asetuksen (EU) N:o 461/2013 3 artikla 2 artiklaksi. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tehty Brysselissä Neuvoston puolesta Puheenjohtaja [1] EUVL L 188, 18.7.2009, s. 93. [2] EYVL L 301, 30.11.2000, s. 88. [3] EUVL L 266, 11.10.2005, s. 62. [4] EUVL L 135, 22.5.2013, s. 19. [5] EUVL L 137, 23.5.2013, s. 1. [6] EUVL L 188, 18.7.2009, s. 93. [7] EYVL L 301, 30.11.2000, s. 1. [8] EUVL L 137, 23.5.2013, s. 1. [9] EYVL L 301, 30.11.2000, s. 21. [10] EUVL L 59, 27.2.2007, s. 1. [11] EUVL L 136, 23.5.2013, s. 12. [12] EYVL L 301, 30.11.2000, s. 88. [13] EUVL L 266, 11.10.2005, s. 62. [14] EUVL C 335, 11.12.2010, s. 7. [15] Katso tämän virallisen lehden sivu XX.